b'\n_START_ARTICLE_\nBTR-60\n_START_SECTION_\nKilm\xc4\x97\n_START_PARAGRAPH_\nBTR-152 ir BTR-40, pirmieji du masi\xc5\xa1kai gaminti Soviet\xc5\xb3 \xc5\xa1arvuo\xc4\x8diai buvo prad\xc4\x97ti gaminti po Antrojo pasaulinio karo. Ta\xc4\x8diau jie neatitiko Soviet\xc5\xb3 armijos poreiki\xc5\xb3, nes \xc5\xa1arvuo\xc4\x8diai netrur\xc4\x97jo stogo(kuris buvo prid\xc4\x97tas v\xc4\x97lesn\xc4\x97se BTR-152K ir BTR-40B versijose). Ma\xc5\xbea BTR-152 ir BTR-40 kovos vert\xc4\x97 buvo pasteb\xc4\x97ta per Suezo kanalo kriz\xc4\x99. Tai buvo viena i\xc5\xa1 prie\xc5\xbeas\xc4\x8di\xc5\xb3, paskatinusi\xc5\xb3 kurti naujus \xc5\xa1arvuo\xc4\x8dius.\n_START_SECTION_\nBTR-60\n_START_PARAGRAPH_\n\xc5\xa0arvuo\xc4\x8di\xc5\xb3 projektavimas buvo perskirtas \xc4\xaf dvi dalis. Motorizuotiems p\xc4\x97stinink\xc5\xb3 daliniams buvo skirtas pigesnis \xc5\xa1arvuotis BTR-40, o brangesnnis v\xc4\x97liau tap\xc4\x99s BMP-1, priskirtas tank\xc5\xb3 daliniams. Dizaino biurams buvo i\xc5\xa1kelti reikalavimai, kad \xc5\xa1arvuotis b\xc5\xabt\xc5\xb3 visais varomais ratais, tur\xc4\x97t\xc5\xb3 bent dvi besisukiojan\xc4\x8dias a\xc5\xa1is ir nepriklausom\xc4\x85 pakab\xc4\x85. \xc5\xa0arvuotis taip pat tur\xc4\x97jo b\xc5\xabti amfibinis. \xc5\xa0arvuot\xc4\xaf projektavo GAZ dizaino biuras (vadovavo V.A Dedkovas) ir ZIL (vadovai Radionovas ir Orlovas). GAZ dizaino komanda prad\xc4\x97jo darb\xc4\x85 1956 m. \xc5\xbeiem\xc4\x85. Nepaisant fakto, kad armija nor\xc4\x97jo \xc5\xa1arvuo\xc4\x8dio su stogu ir ABC apsauga (apsauga nuo branduolinio, biologinio ir cheminio ginklo), GAZ \xc5\xa1arvuotis to netur\xc4\x97jo. Buvo gin\xc4\x8dijimasi, kad \xc5\xa1audyti i\xc5\xa1 prikim\xc5\xa1to vidaus bus sunku ir nepatogu, o auk\xc5\xb3 skai\xc4\x8diaus suma\xc5\xbeinimas nebuvo svarbiausias tikslas. Prototipas buvo pagamintas tarp 1957-1958 m. ZIL suk\xc5\xabr\xc4\x97 6x6 prototip\xc4\x85, kurio korpusas buvo pana\xc5\xa1us \xc4\xaf GAZ prototipo korpus\xc4\x85. Nors kit\xc5\xb3 biur\xc5\xb3 prototipai buvo laikomi geresniais, komitetas pasirinko GAZ prototip\xc4\x85 ir suteik\xc4\x97 vard\xc4\x85 BTR-60. GAZ prototipas buvo pasirinktas, nes GAZ gamyklos tur\xc4\x97jo patirties ir galimybi\xc5\xb3 spar\xc4\x8diai gaminti, be to, GAZ si\xc5\xabl\xc4\x97 ma\xc5\xbeiausiai technologini\xc5\xb3 naujovi\xc5\xb3 ir buvo pigiausias variantas, o tai rei\xc5\xa1k\xc4\x97, kad juos buvo galima grei\xc4\x8diau prad\xc4\x97ti masi\xc5\xa1kai gaminti._NEWLINE_BTR-60P netur\xc4\x97jo stogo, o tai buvo didelis tr\xc5\xabkumas, d\xc4\x97l to naujoji versija buvo sukurta ir pavadinta BTR-60PA. Ji buvo prad\xc4\x97ta gaminti 1963 m. Naujoji versija tur\xc4\x97jo \xc5\xa1arvuot\xc4\x85 stog\xc4\x85, ta\xc4\x8diau kareivi\xc5\xb3 talpa buvo suma\xc5\xbeinta nuo 16 iki 14._NEWLINE_Naujo Vokie\xc4\x8di\xc5\xb3 HS.30 \xc5\xa1arvuo\xc4\x8dio pasirodymas, su 20 mm patranka dav\xc4\x97 keli\xc4\x85 naujam, apvaliam bok\xc5\xa1teliui su dviem kulkosvaid\xc5\xbeiais kuris buvo skirtas naujai BTR-60 versijai BTR-60PAI kuri buvo prad\xc4\x97ta gaminti 1965 m. Ta\xc4\x8diau ji buvo pakeista BTR-60PB kuri tur\xc4\x97jo geresnius taikiklius kulkosvaid\xc5\xbeiam.\n_START_SECTION_\nApra\xc5\xa1ymas\n_START_PARAGRAPH_\nPasirod\xc5\xbeiusio BTR-60 dizainas buvo revoliucinis. Jis tur\xc4\x97jo ne\xc4\xafprast\xc4\x85 \xc5\xa1arvuo\xc4\x8diui schem\xc4\x85 - \xc4\xafgulos skyri\xc5\xb3 priekyje, kari\xc5\xb3 viduryje ir variklio skyri\xc5\xb3 gale. Ta\xc4\x8diau tai rei\xc5\xa1k\xc4\x97, kad BTR-60 tur\xc4\x97jo ir sav\xc5\xb3 tr\xc5\xabkum\xc5\xb3.\n_START_SECTION_\n\xc4\xaegula\n_START_PARAGRAPH_\nBTR-60 \xc4\xafgulos skyrius buvo \xc5\xa1arvuo\xc4\x8dio priekyje. Jis tur\xc4\x97jo stog\xc4\x85, skirtingai nuo kari\xc5\xb3 skyriaus, kuris j\xc4\xaf gavo BTR-60PA versijoje. BTR-60P ir BTR-60PA versijose, \xc4\xafgul\xc4\x85 sudaro vairuotojas ir vadas. Vairuotojo s\xc4\x97dyn\xc4\x97 yra kair\xc4\x97je, o vado de\xc5\xa1in\xc4\x97je. BTR-60PAI, BTR-60PB ir BTR-60PZ versijose, \xc4\xafgul\xc4\x85 sudaro vairuotojas, vadas ir artileristas. Artileristas naudojasi BPU-1 bok\xc5\xa1teliu valdydamas PP-61A optin\xc4\xaf taikikl\xc4\xaf. BTR-60P versijoje, vairuotojas ir vadas tur\xc4\x97jo \xc4\xaflipti \xc4\xaf \xc5\xa1arvuot\xc4\xaf pro jo \xc5\xa1onus. BTR-60PA versijoje buvo \xc4\xafrengti du liukai vir\xc5\xa1 j\xc5\xb3 viet\xc5\xb3, o tai rei\xc5\xa1k\xc4\x97, kad abu \xc4\xafgulos nariai tur\xc4\x97jo \xc4\xaflipti pro \xc5\xa1arvuo\xc4\x8dio vir\xc5\xa1\xc5\xb3, kad pasiekt\xc5\xb3 savo vietas. BTR-60PB versijoje buvo prid\xc4\x97tos durys artileristui de\xc5\xa1in\xc4\x97je pus\xc4\x97je. Ir vairuotojas ir vadas gal\xc4\x97jo matyti pro priekinius langus kurie buvo pagaminti i\xc5\xa1 neper\xc5\xa1aunamo stiklo ir sustiprinti metaliniais u\xc5\xbedangalais. Pradinis BTR-60P modelis netur\xc4\x97jo naktinio matymo prietais\xc5\xb3, tik keturias lempas (dvi infraraudon\xc5\xb3j\xc5\xb3 spinduli\xc5\xb3 ir dvi paprastas). V\xc4\x97lesniems BTR-60P modeliams buvo prid\xc4\x97ti naktinio matymo prietaisai.'